ORI บริจาคเงินให้ 9 โรงพยาบาลรัฐ สู้ Covid-19
ORI บริจาคเงินให้ 9 โรงพยาบาลรัฐ สู้ Covid-19
31 มี.ค. 2563

นายพีระพงศ์ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) หรือ ORI ร่วมเป็นส่วนหนึ่งในการสนับสนุนบุคลากรทางการแพทย์ ทั้งหมอและพยาบาล ด้วยการบริจาคเงินให้แก่ 9 โรงพยาบาลของรัฐ ที่ต้องดูแลผู้ได้รับเชื้อ COVID-19 ประกอบด้วย โรงพยาบาลจุฬาลงกรณ์ สภากาชาดไทย, โรงพยาบาลราชวิถี, โรงพยาบาลชลบุรี, โรงพยาบาลระยอง, โรงพยาบาลศิริราช, โรงพยาบาลสมุทรปราการ, โรงพยาบาลบางปะกง, โรงพยาบาลนพรัตราชธานี และโรงพยาบาลภูมิพลอดุลยเดช เพื่อใช้จัดซื้ออุปกรณ์ที่จำเป็นต่อบุคลากรทางการแพทย์ ทั้งหน้ากากอนามัย ชุดป้องกัน COVID-19 ฯลฯ ตลอดจนใช้รักษาและป้องกันการแพร่ระบาดของเชื้อไวรัส
อีกทั้ง ร่วมบริจาคหน้ากากอนามัย จำนวน 1,500 ชิ้น ให้แก่โรงพยาบาลรามาธิบดี เพื่อมอบให้กับบุคลากรทางการแพทย์ที่ปฎิบัติงาน โดยเงินบริจาคและหน้ากากอนามัย รวมมูลค่ามากถึง 1 ล้านบาท